S-1575/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 29. mars 2022, á hendur G-x-x A-x-x, kt. [...], [...], Reykjavík, fyrir eftirtalin umferðarlagabrot með því að hafa:

I.

Fimmtudaginn 11. mars 2021 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,40 ‰) um Grensásveg við Ármúla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Laugardaginn 27. nóvember 2021 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,06 ‰) um Hamrahlíð við Suðurver í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fimmtudaginn 27. janúar 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,09 ‰) um bifreiðastæði við Vínbúðina í Skeifunni í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. mars 2022, var ákærða gert að greiða sekt með viðurlagaákvörðun 4. apríl 2019 fyrir ölvunarakstur. Þá var ákærða gert að greiða sekt með lögreglustjórasátt 15. júní 2020 meðal annars fyrir ölvunarakstur.

Samkvæmt framangreindu verður við ákvörðun refsingar við það miðað að ákærða sé nú í þriðja sinn gerð refsing fyrir akstur undir áhrifum áfengis, innan ítrekunartíma í skilningi 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, þess að ákærði hefur greiðlega játað sök fyrir dómi, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, I-kk-ef F-kk-ef H-kk-ef Á-kk-ef lögmanns, 209.250 krónur að meðtöldum virðisaukaskatti, 18.588 krónur vegna útlagðs kostnaðar lögmanns fyrir túlkaþjónustu, að meðtöldum virðisaukaskatti, og 77.407 krónur í annan í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf G-kk-nf aðstoðarmaður dómara kveður upp dóm þennan.

DÓMSORÐ:

Ákærði, G-x-x A-x-x, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, I-kk-ef F-kk-ef H-x-x Á-kk-ef lögmanns, 209.250 krónur að meðtöldum virðisaukaskatti, 18.588 krónur vegna útlagðs kostnaðar lögmanns fyrir túlkaþjónustu, að meðtöldum virðisaukaskatti, og 77.407 krónur í annan sakarkostnað.

S-kk-nf G-kk-nf